П Р О Т О К О Л    № 15
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
28 април 2015 г.

Днес, 28 април 2015 г., вторник, от 13.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА 
МИЛКА ИТОВА 
РУМЕН БОЕВ - отсъства
РУМЕН ГЕОРГИЕВ - отсъства
ЮЛИАНА КОЛЕВА	

Присъстват от администрацията на ВСС сътрудници към комисията: Красимира Василева – началник-отдел „ЮОДКВСС”, д-я „Правна”, Румен Митев – началник-отдел „САОД”, д-я „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”.

На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2015 г., в днешното заседание присъства Вихра-Александра Огнянова Данчева - студент от юридически факултет, която провеждат стаж в Администрацията на Висшия съдебен съвет.

1. ОТНОСНО: Извлечение от Протокол № 17/24.03.2015 г., т. Р-33, от заседание на Комисия по предложенията и атестирането на Висшия съдебен съвет с приложено заявление /вх. № 11-07-473/12.03.2015 г. – ВСС/ от Бисерка Василева Памукова – съдия в Районен съд – Мездра, за становище. /Отложена т. 3 от заседание на 08.04.2015 г./
Приложение: Доклад относно откриване на процедура по реда на чл. 194 от ЗСВ .

След запознаване със статистическите данни за натовареността на Районен съд - Мездра за последните три години и представения анализ в приложения доклад, комисията намира, че натовареността на същия през посочения период е много под средната за страната. С оглед установените данни за натовареността намаляването на щатната численост на Районен съд - Мездра няма да доведе до ощетяване на регулярната работа на съда. 
По изложените съображения,

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Счита, че е налице възможност за преместване по реда на чл. 194 от ЗСВ от Районен съд - Мездра в Софийски районен съд.

1.2. Приема доклада и приложената таблица за натовареността на съдиите от Районен съд - Мездра за тригодишен период, изготвени от отдел „Статистически анализ и обработка на данни", дирекция „ИТСС".

1.3. Изпраща решението, заедно с доклада и таблицата по т. 1.2., на Комисията по предложенията и атестирането, за сведение.

	2. ОТНОСНО: Писмо с приложение /вх. № 11-06-397/20.04.2015 г. – ВСС/ от административен ръководител – председател на Окръжен съд – Варна относно несъответствие в номенклатурата на делата по предмети в деловодна програма „САС”.

	Проведе се дискусия, в която се разясни, че е необходимо уеднаквяване на подадените данни, за да може да се извърши съдебен статистически анализ. Това налага и ръчно броене на делата по номенклатура, зададена от ВСС.
	С оглед на това
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	2.1. Изпраща отговор до председателя на Окръжен съд – Варна съгласно проведената дискусия в заседанието.

	3. ОТНОСНО: Писмо /вх. № 03-00-014/23.04.2015 г. – ВСС/ от началника на политическия кабинета на министър-председателя с приложена молба от кмета на община Твърдица за становище относно обособяване на нов съдебен район. 

	При разглеждане на поставената молба се изтъкна, че ВСС и Комисията по натовареност според Годишната програма осъществяват дейност по реформиране на съдебната карта в посока оптимизиране структурата и броя на районните съдилищата в 28-те съдебни райони. В рамките на този процес ще бъде обсъдено и предложението на кмета на община Твърдица.
	С оглед на това

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

	3.1. Аргументите, изложени в молбата от кмета на община Твърдица за обособяване на нов съдебен район, ще бъдат подробно обсъдени при изпълнение на дейността по реформата на съдебната карта.

	3.2. Да се изпрати отговор на началника на политическия кабинет на министър-председателя и кмета на община Твърдица.

	4. ОТНОСНО:  Молба с приложения /вх. № 11-07-811/20.04.2015 г. – ВСС/ от Златко Колев Костадинов – съдия в Районен съд – Карнобат относно установяване на извършени нарушения при изплащане на ДМС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Отлага обсъждането за следващо заседание поради необходимостта от допълнителен анализ на предоставените данни.

	5. ОТНОСНО: Писмо с приложени справки /вх. № 11-12-025/2013/24.04.2015 г. – ВСС/ от директора на НСлС и зам.-главен прокурор по разследването относно индивидуалната натовареност на следователите в специализираните отдели на НСлС, следствените отдели на окръжните прокуратури, СГП и Специализирана прокуратура за първото тримесечие на 2015 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. Приема за сведение справките, предоставени от директора на НСлС за индивидуалната натовареност на следователите в следствените отдели на окръжните прокуратури, Софийска градска прокуратура и Специализирана прокуратура за първото тримесечие на 2015 г. 

5.2. Предоставя справките по т. 5.1. на подгрупа „Прокурори и следователи" към Работната група за изготвяне на средносрочна стратегия за човешките ресурси в съдебната система, за запознаване.

						ПРЕДСЕДАТЕЛ НА 
						КОМИСИЯТА: 	/п/
									КАЛИН КАЛПАКЧИЕВ